
34 DR.30.9.2004 

 
 

Penduduk kampung tidak pernah pun mendengar mengenai Badan ini disebabkan 
penonjolan tidak diumumkan kepada orang awam. 

Tuan Pengerusi, saya mencadangkan bagi penduduk kampung serta rakyat di 
pekan-pekan kecil mendapat bantuan guaman, khasnya dalam kes-kes sivil adalah 
tanggungjawab bagi Biro ini untuk menonjolkan diri agar mereka tidak diabaikan dalam 
bantuan guaman.  Saya ingin juga mencadangkan agar setiap Pejabat Daerah 
diadakan Biro Bantuan Guaman agar penduduk kampung yang tidak berkemampuan ini 
dapat diberi bantuan sewajarnya. 

Tuan Pengerusi, saya ingin juga menyentuh mengenai Butiran 08500 – 
mengenai Perumahan Polis Diraja Malaysia.  Perumahan bagi anggota polis sangatlah 
diberi keutamaan.  Dengan adanya perumahan tentunya diharap agar kemudahan-
kemudahan yang lain juga diberi keutamaan termasuklah dengan kemudahan sukan 
dan rekreasi, agar anggota polis dapat bersukan dan berekreasi.  Tentu dengan adanya 
kemudahan ini, saya percaya pihak anggota polis dapat sentiasa mempertingkatkan 
tubuh badan yang sihat dan dapat meredakan stress mereka, dengan izin, dalam 
menjalankan tugas seharian yang penuh dengan cabaran. 

 Sehubungan dengan perumahan ini, diharap pihak kerajaan memberi 
keutamaan, khasnya bagi anggota polis yang berpangkat rendah, agar mereka tidak 
lagi menyewa rumah di kampung-kampung dan tinggal bersama-sama dengan 
setinggan, terutama sekali tinggal dengan pendatang asing tanpa izin disebabkan jika 
masalah ini tidak dapat ditangani tentu sekali ini akan menjatuhkan maruah, imej pihak 
polis. 

 Tuan Pengerusi, bagi kawasan Sepanggar, khasnya di kawasan Inanam yang 
sedang menghadapi masalah dengan pendatang asing tanpa izin dan penduduk 
tempatan yang berhijrah dari desa-desa, masalah sosial dan jenayah sangatlah 
mencabar, tambahan pula dengan orang-orang asing serta anak-anak mereka yang 
berkeliaran untuk menjalankan perniagaan haram seperti menjaja rokok dan mengedar 
dadah dengan berleluasa.  Balai polis yang terdekat ialah di pekan Menggatal yang 
jaraknya lebih kurang enam kilometer dari pekan Inanam.  Maka disebabkan jauhnya 
jarak kawasan Inanam ini, adalah sukar bagi pihak polis untuk mententeramkan 
cabaran sosial dan jenayah di kawasan ini.   

 Saya difahamkan, Tuan Pengerusi, bahawa pihak perjawatan PDRM telah pun 
meluluskan tambahan anggota polis bagi kawasan ini sejak tahun 2001.  Malangnya 
sehingga pada hari ini anggota-anggota itu tidak dapat diperuntukkan perumahan 
disebabkan masalah ketiadaan perumahan serta balai polis di kawasan Inanam.  Saya 
merayu agar pihak kerajaan dapat memperuntukkan serta menyelesaikan perkara ini 
tanpa berlengah-lengah lagi agar rakyat di kawasan Inanam mendapat kemudahan 
serta bantuan pihak polis.  

 Tuan Pengerusi, saya juga ingin menyentuh dengan Butiran 05300 – Program 
Khas Bina Semangat.  Bila kita menyentuh tentang Bina Semangat, saya percaya ini 
adalah satu program yang sangat diperlukan bagi semua lapisan rakyat, demi untuk 
mempertingkatkan daya semangat kita untuk bersaing dalam apa jua cabaran dalam 
dunia yang tidak ada sempadan ini.  Kita seharusnya didedahkan dengan pembinaan 
semangat secara keseluruhan, dengan izin, holistic.  Saya percaya  Program Latihan 
Khidmat Negara yang sedang dijalankan bagi adik-adik kita sangatlah kena pada 
tempatnya, bagi membolehkan mereka membina semangat kekitaan (sense of 
belonging) serta mendapat semangat patriotism. 

 Sebagai rakyat Malaysia yang menjunjung tinggi Rukun Negara demi untuk 
mencapai cita-cita kerajaan untuk minimize  penyalahgunaan undang-undang dan 
menghapus gejala rasuah di kalangan segelintir kakitangan kerajaan dalam pejabat 
kerajaan, saya mencadangkan agar Program Bina Semangat ini dapat dipertingkatkan 
agar ianya betul-betul meresap di dalam sanubari kita.  Dengan ini saya menyokong. 

 Beberapa Ahli:  [Bangun] 

 Tuan Pengerusi [Datuk Dr. Yusof bin Yacob]:  Yang Berhormat bagi 
Seputeh. 

12.29 tgh. 

 Puan Teresa Kok Suh Sim [Seputeh]:  Terima kasih Tuan Pengerusi.  Saya 
ingin merujuk kepada Bekalan 6 Butiran 080000 – Jabatan Tanah dan Galian Wilayah 



Penduduk kampung tidak pernah pun mendengar mengenai Badan ini disebabkan penonjolan tidak diumumkan kepada orang awam. Tuan Pengerusi, saya mencadangkan bagi penduduk kampung serta rakyat di pekan-pekan kecil mendapat bantuan guaman, khasnya dalam kes-kes sivil adalah tanggungjawab bagi Biro ini untuk menonjolkan diri agar mereka tidak diabaikan dalam bantuan guaman. Saya ingin juga mencadangkan agar setiap Pejabat Daerah diadakan Biro Bantuan Guaman agar penduduk kampung yang tidak berkemampuan ini dapat diberi bantuan sewajarnya. Tuan Pengerusi, saya ingin juga menyentuh mengenai Butiran 08500- mengenai Perumahan Polis Diraja Malaysia. Perumahan bagi anggota polis sangatlah diberi keutamaan. Dengan adanya perumahan tentunya diharap agar kemudahan- kemudahan yang lain juga diberi keutamaan termasuklah dengan kemudahan sukan dan rekreasi, agar anggota polis dapat bersukan dan berekreasi. Tentu dengan adanya kemudahan ini, saya percaya pihak anggota polis dapat sentiasa mempertingkatkan tubuh badan yang sihat dan dapat meredakan stress mereka, dengan izin, dalam menjalankan tugas seharian yang penuh dengan cabaran. Sehubungan dengan perumahan ini, diharap pihak kerajaan memberi keutamaan, khasnya bagi anggota polis yang berpangkat rendah, agar mereka tidak lagi menyewa rumah di kampung-kampung dan tinggal bersama-sama dengan setinggan, terutama sekali tinggal dengan pendatang asing tanpa izin disebabkan jika masalah ini tidak dapat ditangani tentu sekali ini akan menjatuhkan maruah, imej pihak polis. Tuan Pengerusi, bagi kawasan Sepanggar, khasnya di kawasan Inanam yang sedang menghadapi masalah dengan pendatang asing tanpa izin dan penduduk tempatan yang berhijrah dari desa-desa, masalah sosial dan jenayah sangatlah mencabar, tambahan pula dengan orang-orang asing serta anak-anak mereka yang berkeliaran untuk menjalankan perniagaan haram seperti menjaja rokok dan mengedar dadah dengan berleluasa. Balai polis yang terdekat ialah di pekan Menggatal yang jaraknya lebih kurang enam kilometer dari pekan Inanam. Maka disebabkan jauhnya jarak kawasan Inanam ini, adalah sukar bagi pihak polis untuk mententeramkan cabaran sosial dan jenayah di kawasan ini. Saya difahamkan, Tuan Pengerusi, bahawa pihak perjawatan PDRM telah pun meluluskan tambahan anggota polis bagi kawasan ini sejak tahun 2001. Malangnya sehingga pada hari ini anggota-anggota itu tidak dapat diperuntukkan perumahan disebabkan masalah ketiadaan perumahan serta balai polis di kawasan Inanam. Saya merayu agar pihak kerajaan dapat memperuntukkan serta menyelesaikan perkara ini tanpa berlengah-lengah lagi agar rakyat di kawasan Inanam mendapat kemudahan serta bantuan pihak polis. Tuan Pengerusi, saya juga ingin menyentuh dengan Butiran 05300- Program Khas Bina Semangat. Bila kita menyentuh tentang Bina Semangat, saya percaya ini adalah satu program yang sangat diperlukan bagi semua lapisan rakyat, demi untuk mempertingkatkan daya semangat kita untuk bersaing dalam apa jua cabaran dalam dunia yang tidak ada sempadan ini. Kita seharusnya didedahkan dengan pembinaan semangat secara keseluruhan, dengan izin, holistic. Saya percaya Program Latihan Khidmat Negara yang sedang dijalankan bagi adik-adik kita sangatlah kena pada tempatnya, bagi membolehkan mereka membina semangat kekitaan (sense of belonging) serta mendapat semangat patriotism. Sebagai rakyat Malaysia yang menjunjung tinggi Rukun Negara demi untuk mencapai cita-cita kerajaan untuk minimize penyalahgunaan undang-undang dan menghapus gejala rasuah di kalangan segelintir kakitangan kerajaan dalam pejabat kerajaan, saya mencadangkan agar Program Bina Semangat ini dapat dipertingkatkan agar ianya betul-betul meresap di dalam sanubari kita. Dengan ini saya menyokong. Beberapa Ahli: [Bangun]. Tuan Pengerusi [Datuk Dr. Yusof bin Yacob]: Yang Berhormat bagi Seputeh. 12.29 tgh. Puan Teresa Kok Suh Sim [Seputeh]: Terima kasih Tuan Pengerusi. Saya ingin merujuk kepada Bekalan 6 Butiran 080000- Jabatan Tanah dan Galian Wilayah.